Entre les tasques que es duran a terme hi ha la sensibilització dels pagesos sobre l'amplitud del problema en l'àmbit agrari, perquè 'són ells mateixos els qui han de defensar la pròpia salut i la de les seves pròpies famílies'; formació dels pagesos i altres persones i institucions vinculades amb l'activitat rural, en especial dels dirigents rurals; servei de documentació per totes aquelles institucions i persones que es vulguin informar sobre els diferents aspectes de la defensa de la salut laboral; assessorament sobre la nova normativa de prevenció de riscos i la promoció adequada per al seu compliment; estudi dels principals problemes que es produeixen en les condicions de treball dels pagesos; implantació d'una Xarxa de Vigilància i Alerta dels principals incidents produïts en aquest àmbit; i propostes dirigides a la millora de les condicions de treball, amb criteris ergonòmics i a l'aplicació de diferents mètodes d'organització i ordenació del treball; en homenatge a l'àmbit de treball que cobria en Lluís Nomen a la Comissió Permanent del sindicat, s'impulsarà a través de la Fundació la promoció i la realització d'estudis, investigacions i activitats en el camp de la preservació dels valors productius, ecològics i culturals de l'espai agrari i rural de Catalunya.